༡༽སྐྱེས་པའི་རབས་ཀྱི་རྒྱུདཡོངས་གྲགས་སུ་སྐྱེས་རབས་སོ་བཞིཞེས་པའི་གཞུང་ཚད་ཤློཀ་སུམ་སྟོང་ཕྱེད་དང་བཞི་སྟེ་བམ་པོ་བཅུ་གཉིས་ཙམ་གྱི་བདག་ཉིད་ཅན་འདི་ནི་བྱང་ཆུབ་སེམས་དཔའི་སྤྱོད་པ་གཙོ་བོར་སྟོན་པའི་བཅད་ལྷུག་སྤེལ་མའི་སྙན་ངག་ཆེན་པོ་ཞིག་ཡིན་ལ།བོད་ཀྱི་བཙན་པོ་ཁྲི་ལྡེ་སྲོང་བཙན་གྱི་དུས་སུ་རྒྱ་གར་གྱི་མཁན་པོ་བིདྱཱ་ཀ་ར་སཾི་ཧ་དང་།ཞུ་ཆེན་གྱི་ལོ་ཙཱ་བ་བནྡེ་མཉྫུ་ཤྲཱིཝརྨ་འམ་འཇམ་དཔལ་གོ་ཆ་གཉིས་ཀྱིས་བོད་སྐད་དུ་བསྒྱུར་ཏེ་སྡེ་དགེ་བསྟན་འགྱུར་གྱི་སྐྱེས་རབས་སྣ་ཚོགས་ཀྱི་ཆོས་སྐོར་ལས་པོད་ཧུ་བར་བཞུགས་ཤིང་།འདིའི་འགྲེལ་པ་རྒྱ་གར་གྱི་སློབ་དཔོན་ངྷརྨ་ཀིརྟིའམ་ཆོས་ཀྱི་གྲགས་པས་མཛད་པའི་སྐྱེས་པའི་རབས་ཀྱི་རྒྱ་ཆེར་བཤད་པཞེས་པ་རྒྱ་གར་གྱི་པནྜི་ཏ་ཛནཱར་དྷན་དང་།ཞུ་ཆེན་གྱི་ལོ་ཙཱ་བ་ཨི་བུ་དགེ་སློང་ཤཱཀྱ་བློ་གྲོས་གཉིས་ཀྱིས་བོད་སྐད་དུ་བསྒྱུར་ནས་བསྟན་འགྱུར་ཁྲོད་དུ་བཞུགས།